નયા રાયપુર વિસ્તારના રીકો ગામની ત્રણ યુવતીઓ શનિવારે સાંજે 4 વાગે ડબલ્યુઆરએસ અને ઉરકુરા સ્ટેશનની વચ્ચે છત્તીસગઢ એક્સપ્રેસની સામે પાટા પર સૂઈ ગઈ. પ્રત્યક્ષદર્શીઓના જણાવ્યા પ્રમાણે ધીમી ગતિથી ટ્રેન નજીક આવવા લાગી ત્યારે ત્રણેયે એકબીજાને ગળે લગાડ્યા હતા. ટ્રેનની ગતિ પહેલાથી જ ધીમી હતી. ડ્રાઈવરે પાટા પર ત્રણ યુવતીઓને જોઇને ઇમરજન્સી બ્રેક્સ લગાવી દીધી. તે છતાંપણ અકસ્માતમાં એક યુવતીનો પગ કપાઈ ગયો અને બે ઉછળીને કિનારા પર જઈને પડી. ત્રણેયની હાલત હાલ ગંભીર છે.